

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 29.jūnijā **Nr.257**

(prot.Nr.27, 4.§)

**Par telpu nodošanu bezatlīdzības lietošanā**

Pamatojoties uz likuma „Par pašvaldībām” 14.panta otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta trešo daļu, trešo prim daļu un sesto daļu, izskatot biedrības “Latvijas Sarkanais Krusts” Daugavpils pilsētas komitejas 2020.gada 8.jūnija vēstuli Nr.15/08.06.20. „Par telpu 18.novembra ielā 197V nodošanu bezatlīdzības lietošanā Latvijas Sarkanā Krusta Daugavpils komitejai”, Daugavpils pilsētas domes Izglītības un kultūras jautājumu komitejas 2020.gada 18.jūnija atzinumu, Finanšu komitejas 2020.gada 18.jūnija atzinumu, atklāti balsojot: PAR – 13 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot bezatlīdzības lietošanā biedrībai “Latvijas Sarkanais Krusts” (reģ.Nr.40008002279, juridiskā adrese Šarlotes iela 1D, Rīga), turpmāk – Biedrība, Daugavpils pilsētas pašvaldībai piederošo nekustamo īpašuma daļu – telpas ēkā 18.novembra ielā 197v, Daugavpilī (kadastra apzīmējums 0500 005 2705 001) 510,7 m2 platībā (turpmāk – telpas), kas būves kadastrālās uzmērīšanas lietas 2.stāva plāna telpu grupas eksplikācijā atzīmētas ar Nr. 1 – 32 un ēkai piesaistītā zemesgabala (kadastra apzīmējums 0500 005 2705) 9567 m2 platībā, 18.novembra ielā 197v, Daugavpilī, 5107/40430domājamo daļu (turpmāk – zemesgabals).

2.Ēkas ar kadastra apzīmējumu 0500 005 2705 001 kopējā bilances vērtība uz 31.05.2020. ir 856201,46 EUR (astoņi simti piecdesmit seši tūkstoši divi simti viens *euro* un 46 centi). Zemesgabala bilances vērtība uz 31.05.2020. ir 32670,56 EUR (trīsdesmit divi tūkstoši seši simti septiņdesmit *euro* un 56 centi).

3.Telpas tiek nodotas bezatlīdzības lietošanā uz pieciem gadiem.

4. Telpu bezatlīdzības lietošanas mērķis – nodrošināt Biedrības darbību sociālo pakalpojumu jomā.

5.Nododamo telpu stāvoklis ir apmierinošs.

6. Biedrība ir tiesīga izmantot bezatlīdzības lietošanā nodotās telpas tikai lēmuma 4.punktā paredzētajam mērķim un lietot minētās telpas tā, lai nepasliktinātu to stāvokli.

7. Biedrībai ir pienākums nekavējoties nodot bezatlīdzības lietošanā nodotās telpas atpakaļ Daugavpils 15.vidusskolai šādos gadījumos:

7.1. pēc lēmuma 3.punktā norādītā termiņa notecējuma;

7.2. ja telpu bezatlīdzības lietošanas līgums tiek lauzts pirms lēmuma 3.punktā norādītā termiņa.

8. Uzdot Daugavpils 15.vidusskolai sagatavot un noslēgt līgumu ar 2020.gada 1.jūliju par telpu nodošanu bezatlīdzības lietošanā Biedrībai, paredzot pienākumu segt visus ar bezatlīdzības lietošanā nodoto telpu uzturēšanu saistītos izdevumus (elektroenerģija, apkure, ūdens, kanalizācija u.c.).

Daugavpils priekšsēdētāja 1.vietnieks *(personiskais paraksts)* J.Lāčplēsis